मोनसे इसिङारि सुलुंनिफ्राय मिथिनो मोननाय बादिब्ला दासिम सा 4 बिजाथिफोरा इउ.पि.पि.एल. दोलोनि बिजाथि महरै गसंनो थाखाय थियारि जानानै दं। बिसोरनि गेजेराव दं बि.टि.सि.नि 22 .नं कक्लाबारि बियाबनि बारग’ एम.सि.एल. अनिप बसुमातारी। बि.टि.सि.नि गाहाइ मावफुं सोद्रोमा प्रमद बर’नि खाथि सोमोन्दो गोनां मिरु एबसुनि बारग’ बिबानगिरि मन्तु बर’। बि.टि.सि. बिसाइख’थिनि सिगां-सिगां इउ.पि.पि.एल. दोलोआव हाबफैनाय आगुनि एबसुनि बारग’ आफादगिरि, बर’ थुनलाइ आफादनि बारग’ लेङाइ आफादगिरि, बारग’ फोरोंगिरि दिपक बसुमतारी। आरो बि.टि.सि.नि 24 नं. मुसलपुर बियाबनि मावफुं सोद्रोमा राकेस ब्रह्मनि खाथि सोमोन्दो गोनां अदेबानि देंखोगिरि महरै बयजोंबो सिनायजानाय आरो मुसलपुर ब्लक इउ.पि.पि.एल. दोलोनि आफादगिरि बापन बसुमतारी।